**Domagoj Polanščak,**

**doktorand na poslijediplomskom studiju filozofije**

**I. NADSEMINARSKO IZLAGANJE**

**NASLOV TEME**: *Mnoštvo nepokretnih pokretača i jedinstvo svemira u Aristotelovoj teologiji*

**SAŽETAK:** U uvodnim recima *Met*. XII.8 Aristotel oštro polemizira s platonistima zato što nisu primjereno odgovorili na pitanje o broju nepokretnih, neopažljivih i odvojenih supstancija. Cilj nadseminarskog izlaganja je pokazati zašto je Aristotelu bilo važno da dokaže postojanje mnoštva nepokretnih pokretača. Odgovarajući na dva pitanja – (1) kako razlikovati mnoštvo nepokretnih pokretača; (2) kako može biti mnoštvo nepokretnih pokretača i njima pripadajućih rotirajućih sfera, a da se ne poremeti jedinstvo svemira – pokazati ću da je Aristotel odlučio riješiti problem koji je postavio Platon i koji će biti predmet istraživanja brojnih budućih učenjaka: kako pomiriti opće prihvaćen pojam shvatljive strukture svemira s evidentnim nepravilnostima u kretanju nebeskih tijela?